Leteaksjon etter mann i Østfold
Helikopter og mannskaper fra Norsk folkehjelp, Røde Kors og Norske redningshunder deltar i søket etter mannen, opplyser politiet. Ett Sea King redningshelikopter er også satt inn i leteaksjonen etter mannen 50-årene. - Han ble sist sett torsdag kveld. Han har trolig vært innom hjemmet sitt siden da, men i dag fikk vi melding om at hunden kom tilbake i bånd, sier Magnar Tinjar, operasjonsleder i Follo politidistrikt, til VG. Operasjonsleder sier at det kan være fare for mannens liv og helse. - Mannen er ikke frisk fysisk, så vi tror at han ikke kan ha gått så langt, men dette vet vi ikke sikkert. Vi frykter at han kan ligge ut i skogen et eller annet sted, sier Tinjar.
Politiet har satt i gang søk etter en mann i Spydeberg som har vært savnet siden torsdag kveld.